Qanday foydali yeguliklar tayyorlash mumkin: to‘g‘ri ovqatlanish uchun retseptlar

Gazeta.uz va Zira.uz pazandachilik sahifasi bilan hamkorlikda to‘g‘ri ovqatlanish tartibi va sog‘lom turmush tarziga oid retseptlar jamlanmasini taqdim etadi.
Foydali va mazali yegulikni bor-yo‘g‘i 3 xil mahsulotlardan tayyorlash mumkin. Banan, suli parchalari va yeryong‘oqli pastalardan tayyorlanilgan batonchalar juda to‘yimli bo‘lib, ularni 2 oygacha saqlash mumkin.
Xumus — Yaqin Sharq oshxonasiga tegishli yegulik hisoblanadi. U o‘zida ko‘pgina oqsillarni saqlashi sabab ham, juda to‘yimli, shuningdek foydali ham hisoblanadi. Unga qizil lavlagi solinsa juda ishtahaochar ko‘rinishga ham kiradi. Bu usulda tayyorlanilgan xumusni nonga surtib yeyish, asosiy ovqatlarga qo‘shimcha sifatida tortish ham mumkin.
Sog‘lom turmush tarzi yoki to‘g‘ri ovqatlanish tartibiga rioya qiluvchilar juda yaxshi bilishadiki, gaz pechida pishirilgan sabzavotlar qovurilgan va dimlanganlariga nisbatan foydaliroq hisoblanadi. Gaz pechida pishirilgan tovuq ham sabzavotlarning sharbatiga to‘yinib pishadi. Bu italyancha mazali taom oila a’zolaringizga ham yoqishi aniq.
Vafli — nonushta uchun ajoyib yegulikdir. Bu retsept sizga suli parchalari va olmali pyuredan kaloriyasi past vaflilar tayyorlashga ko‘maklashadi. Ularni tayyorlab mazali qaylalar yoki ho‘l mevalar bilan iste’mol qilishingiz mumkin. Ularni iloji bo‘lsa, gaz pechida, silikon qolipchalarda pishiring.
Bu yorqin rangdagi sho‘rvadan tayyorlashni hozir ayni payti. Sho‘rva juda mayin, xushbo‘y va past kaloriyali bo‘lib, 1 kishilik miqdori 175 kKal ni tashkil etadi. Xohishga qarab, uni muzlatib qo‘yish ham mumkin bo‘lib, bunda uni bir oygacha saqlash imkoniyati mavjud.
Parhez tutishni xohlovchilarning ko‘pchiligi parhez vaqtida shirinliklarda iste’mol qilish mumkin emas drb hisoblashadi. Ammo bu retsept asosida tayyorlanilgan sabzili tortdan iste’mol qilish barchaga birdek tavsiya qilinadi. Shirin, mazali va asosiysi semirtirmaydigan tort retsepti.
Hadeb go‘shtli va ko‘p vaqtingizni oladigan taomlarni pishirishdan charchaganlar uchun yengilroq ovqat, vitaminlarga boy, tez hazm bo‘ladigan va eng asosiysi kamharj sabzavotli halqachalar retseptiga ahamiyat berishlarini so‘raymiz. Oddiygina mahsulotlar juda mazali yegulik.
Qovoqli pyure va suli yormasidan tayyorlaniladigan maffinlardaн iste’mol qilish hatto parhez tutuvchilarga ham tavsiya qilinadi. Unda yog‘lar miqdori juda ham kam bo‘lib, bir donasining ozuqaviy qiymati 82 kKal ni tashkil etadi.
Bu taom dasturxonga o‘zgacha ko‘rk bag‘ishlashi sabab ham, uni bayram dasturxonlariga ham atab tayyorlash mumkin. Quritilgan olxo‘ri bilan dimlab pishirilgan go‘sht juda yumshab pishadi, ishtahaochar ko‘rinishi esa barchani ishtahasini ochib yuboradi.

Bundan-da ko‘proq retseptlar Zira.uz internet sahifasida.
Facebook: fb.com/zirauz
Instagram: @zirauz
O‘zbek tilidagi Telegram kanal: t.me/zirauzuz
Rus tilidagi Telegram kanal t.me/zirauz
Telegramdagi guruh: t.me/zirauz_chat
Tahririyat telefon raqami: (+99899) 837−15−15